นายกรัฐมนตรีและรัฐมนตรีว่าการกระทรวงกลาโหม สั่งทุกเหล่าทัพ ร่วมสนับสนุนจัดประชุม รัฐมนตรีว่าการกระทรวงกลาโหมอาเซียนให้สมเกียรติ
นายกรัฐมนตรีและรัฐมนตรีว่าการกระทรวงกลาโหม สั่งทุกเหล่าทัพ ร่วมสนับสนุนจัดประชุม รัฐมนตรีว่าการกระทรวงกลาโหมอาเซียนให้สมเกียรติ พลโท คงชีพ ตันตระวาณิชย์ โฆษกกระทรวงกลาโหม  เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้ทุกเหล่าทัพ เตรียมความพร้อมสนับสนุนการจัดประชุม รมว.กห.อาเซียนอย่างไม่เป็นทางการ ( ADMM Retreat ) และการประชุม รัฐมนตรีว่าการกระทรวงกลาโหมอาเซียนกับรัฐมนตรีว่าการกระทรวงกลาโหมประเทศคู่เจรจา ครั้งที่ 6 ( ADMM - Plus ) ที่กระทรวงกลาโหมกำหนดเป็นเจ้าภาพจัดให้มีขึ้นระหว่าง 16- 19 พฤศจิกายน 2562  ที่โรงแรม  Avani+ Riverside กรุงเทพฯ ให้เป็นไปด้วยความเรียบร้อย ประสบความสำเร็จ สมเกียรติของกระทรวงกลาโหมและประเทศไทย ในฐานะประธานอาเซียนในปี 2562โดยขอให้ดำรงแนวคิดหลักในการเสริมสร้างความร่วมมือในกรอบ ADMM และ ADMM-Plus-คือ “ความมั่นคงที่ยั่งยืน” พร้อมทั้งมุ่งส่งเสริมความไว้เนื้อเชื่อใจและเสริมสร้างความร่วมมือด้านความมั่นคงระหว่างอาเซียนกับประเทศมหาอำนาจในภูมิภาคให้ครอบคลุมในทุกมิติ ยึดหลักความเป็นแกนกลางของอาเซียน-(ASEAN-Centrality) เป็นหัวใจสำคัญในการตอบสนองอย่างมีประสิทธิภาพต่อความท้าทายด้านความมั่นคงที่สำคัญของภูมิภาค โฆษกกระทรวงกลาโหม  กล่าวเพิ่มเติมว่า รัฐมนตรีว่าการกระทรวงกลาโหมประเทศต่างๆ จะเริ่มทยอยเดินทางมาตั้งแต่ 16 พฤศจิกายน 2562 โดยมีกิจกรรมที่สำคัญคือ 16 พฤศจิกายน 2562 การหารือทวิภาคี 17 พฤศจิกายน 2562 การประชุม รัฐมนตรีว่าการกระทรวงกลาโหมอาเซียนอย่างไม่เป็นทางการ (ADMM Retreat) การประชุม รัฐมนตรีว่าการกระทรวงกลาโหมอาเซียน +1 อย่างไม่เป็นทางการ (ADMM+1 Informal Meeting)  18 พฤศจิกายน 2562 พิธีเปิดงาน Defense &amp; Security 2019 การประชุม ADMM-Plus ครั้งที่ 6 การส่งมอบการเป็นประธานการประชุม ADMM ให้กับกระทรวงกลาโหมเวียดนาม 19 พฤศจิกายน 2562 กิจกรรมสันทนาการ